UKK KÖZSÉG ÖNKORMÁNYZAT

KÉPVISELŐ-TESTÜLETÉNEK

2/2017. (II. 28.) ÖNKORMÁNYZATI RENDELETE

UKK KÖZSÉG ÖNKORMÁNYZATÁNAK 2017. ÉVI KÖLTSÉGVETÉSÉRŐL
Ukk Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, Magyarország 2016. évi központi költségvetéséről szóló 2016. évi XC. törvény alapján a következő rendeletet alkotja:

1. § (1) A rendelet hatálya Ukk Község Önkormányzatára terjed ki.

(2) Az önkormányzatnak önállóan gazdálkodó költségvetési szerve nincs.

2. § A Képviselő-testület az önkormányzati költségvetés címrendjét az 1. melléklet szerint hagyja jóvá.
„3. § (1) A Képviselő-testület az önkormányzat 2017. évi költségvetési bevételi és kiadási főösszegét 100.357 eFt-ban állapítja meg.”[1]
 (2) A Képviselő-testület az (1) bekezdésben megállapított bevételi és kiadási főösszeg működési és felhalmozási célú megosztását mérlegszerűen a 2. melléklet szerint hagyja jóvá.
„4. § (1) A Képviselő-testület a 3. § (1) bekezdésben megállapított bevételi főösszegből a működési célú bevételek összegét 55.360 eFt-ban állapítja meg, ezen belül:
a) intézményi működési bevétel




                0 eFt,

b) közhatalmi bevételek





         8.175 eFt,

c) működési célra átvett pénzeszköz


                     8.885 eFt,

d) önkormányzatok költségvetési támogatása


       20.960 eFt,

e) előző évi pénzmaradvány




                0 eFt,

f) egyéb működési célú támogatások közfoglalkoztatás                  17.339 eFt,[1]
(2) A Képviselő-testület az önkormányzat 2017. évi működési bevételeit forrásonként és címenként az 2., 3., 4., 5. és 6. mellékletek szerint hagyja jóvá.
5. § (1) A Képviselő-testület a 3. § (1) bekezdésben megállapított bevételi főösszegből a felhalmozási célú bevételek összegét 3.163.489 Ft-ban állapítja meg, ezen belül:
· előző évi pénzmaradvány




3.163.489 Ft.
(2) A Képviselő-testület az önkormányzat 2017. évi felhalmozási bevételeit forrásonként és címenként a 11. melléklet szerint hagyja jóvá. 
„6. § (1) A Képviselő-testület a 3. § (1) bekezdésben megállapított kiadási főösszegből a működési kiadások összegét 95.777 eFt-ban állapítja meg, ezen belül:
a) személyi juttatások



                  17.563 eFt,

b) munkaadói járulék és szociális hozzájárulási adó
        4.667 eFt,

c) dologi kiadások


                                          61.508 eFt,

d) ellátottak pénzbeni juttatásai


                    1.500 eFt,

e) egyéb működési célú támogatások

                    6.437 eFt,
f) államháztartáson belüli megelőlegezések visszafizetése     4.102 eFt
g) előző évi elszámolásból származó kiadás
                          0 eFt,[1]
 (2) A Képviselő-testület az önkormányzat 2017. évi működési kiadásait feladatonként és címenként a 2., 7., 8., 9. és 10. mellékletek szerint hagyja jóvá.
„7. § (1) A Képviselő-testület a 3. § (1) bekezdésben megállapított kiadási főösszegből a felhalmozási kiadások összegét 4.580 eFt-ban állapítja meg, ezen belül:
a) beruházások


                1.690 eFt,
b) felújítások




    2.720 eFt
c) felhalmozási tartalék
             
       170 eFt,[1]
 (2) A Képviselő-testület az önkormányzat 2017. évi felhalmozási kiadásait feladatonként és címenként a 12. mellékletek szerint hagyja jóvá. 

8. § (1) A Képviselő-testület az önkormányzat költségvetési létszámkeretét 10 főben állapítja meg, ebből: 
· 1 fő főállású polgármester,

· 1 fő közalkalmazott falugondnok, 
· 1 fő megbízási díjas könyvtáros, 1 fő megbízási díjas hivatalsegéd
· 6 fő közfoglalkoztatott.

(2) A Képviselő-testület az önkormányzat költségvetési létszámkeretét a 13. melléklet szerint hagyja jóvá.

9. § A Képviselő-testület az önkormányzat éves előirányzat felhasználási ütemtervét a 14. melléklet szerint hagyja jóvá.
10. § (1) Az önkormányzat bevételi és kiadási előirányzatai év közben megváltoztathatóak. A Képviselő-testület kizárólagos hatáskörébe tartozik a költségvetési rendelet módosítása.

(2) A Képviselő-testület által jóváhagyott előirányzatok és költségvetési létszámkeretek közötti átcsoportosítási lehetőségét fenntartja magának a Képviselő-testület.

(3) Ha év közben az Országgyűlés, a Kormány, illetve valamely költségvetési fejezet vagy elkülönített állami pénzalap az önkormányzat számára pótelőirányzatot biztosít, arról a polgármester a Képviselő-testületet tájékoztatni köteles.
(4) A polgármester felhatalmazást kap a költségvetésben előírt bevételek beszedésére és a jóváhagyott kiadások teljesítésére.

(5) Kifizetést csak a költségvetési rendeletben jóváhagyott előirányzat mértékéig, a meghatározott célokra és feladatokra lehet teljesíteni. Többletfeladattal járó kötelezettségvállalás csak a források egyidejű biztosításával történhet, az előirányzat emeléséről a költségvetési rendelet következő módosításakor gondoskodni kell.

(6) Többletbevételek terhére kötelezettséget csak oly módon lehet vállalni, hogy a pénzeszközök költségvetési számlán történő jóváírása megelőzze a kötelezettségvállalás dátumát.

(7) Az önkormányzat - feladataik színvonalasabb ellátása érdekében - pályázatot nyújthat be, közvetlen pénzbeli támogatást, felajánlást fogadhat el. Az önként vállalt cél megvalósítása a szerv alaptevékenységének ellátását, annak biztonságát nem veszélyeztetheti. A pályázat benyújtásához a Képviselő-testület előzetes hozzájárulása szükséges, kivéve, ha a pályázati önrész a költségvetésben a megfelelő szakfeladaton rendelkezésre áll.

(8) A Képviselő-testület az önkormányzatot megillető pénzkövetelésre fizetési haladékot, részletfizetést engedélyezhet, azonban ez nem veszélyeztetheti az önkormányzat gazdálkodását.

(9) A pénzkövetelés behajtásánál legalább a Ptk. szerinti késedelmi kamat érvényesítése kötelező, ha a jogszabály vagy szerződés ettől eltérően nem rendelkezik.

(10) A polgármester saját hatáskörben engedélyezheti az államháztartás szervezetei beszámolási és könyvvezetési kötelezettségének sajátosságairól szóló 249/2000.(XII. 24.) számú Kormányrendelet 5. §. 3. pontja alapján meghatározott behajthatatlan követelések törlését. 

(11) A Képviselő-testület a polgármester részére 2017. évben a személyi jövedelemadóról szóló 1995. évi CXVII. törvény 71.§ (1) bekezdés bb) pontjában megjelölt, bruttó 200.000,-Ft/év értékben béren kívüli juttatást állapít meg.

(12) Az önkormányzat végleges pénzmaradványát a Képviselő-testület a zárszámadási rendeletével egy időben hagyja jóvá.

(13) A Képviselő-testület az önkormányzati gazdálkodásból adódóan szükség esetén az önkormányzati adósságrendezési eljárás rendjéről, az önkormányzati biztosról külön rendeletet alkot annak felmerülésekor.

(14) A Képviselő-testület az önkormányzati gazdálkodásból adódó hitelműveletekkel kapcsolatos döntési hatásköröket fenntartja magának, amelyet a polgármester és a jegyző terjeszt elő. 

(15) Az önkormányzat átmenetileg szabad pénzeszközét a polgármester - átruházott hatáskörben jogosult, egyben köteles - államilag garantált betétben elhelyezni a kamatbevételek növelése érdekében.

(16) Az önkormányzat gazdálkodási feladatainak végrehajtását ezen rendelet és a vonatkozó jogszabályok alapján a Gógánfai Közös Önkormányzati Hivatal látja el.

11. § Ez a rendelet a kihirdetés napját követő napon lép hatályba, rendelkezéseit azonban 2017. január 1. napjától kell alkalmazni.

Ukk, 2017. február 15.

Komendánt Irén





    
Bencze Gyöngyi

   polgármester






      jegyző

Kihirdetés napja: 

Ukk, 2017. február 28.










    Bencze Gyöngyi









         jegyző
[1] Módosította: 9/2017. (XI.30.) számú rendelet. Hatályos: 2017.12.01.-től
